
ДО

ПРЕДСЕДАТЕЛЯ НА

ОБЩИНСКИ СЪВЕТ
ГР.БУРГАС
ДОКЛАДНА ЗАПИСКА

от

  ИНЖ. ЧАНКА КОРАЛСКА – ЗАМ. КМЕТ СИРР, ОБЩИНА БУРГАС
ОТНОСНО: Одобряване на Подробен устройствен план – Парцеларен план /ПУП – ПП/ за утвърждаване на трасе на техническата инфраструктура – ново оптично отклонение от съществуваща мрежа на „Виваком България“ ЕАД за захранване на ПИ с идентификатор 07079.13.2372 по КК на гр. Бургас
УВАЖАЕМИ ОБЩИНСКИ СЪВЕТНИЦИ,
В Община Бургас е постъпило заявление с вх.№ 70-00-1424/13.02.2024г. от „Виваком България“ ЕАД, представлявано от Николай Андреев, чрез пълномощник Магдалена Кожухарова - управител на „Ин Тел“ ООД, с искане за одобряване на       ПУП-ПП за утвърждаване на трасе на техническата инфраструктура – ново оптично отклонение от съществуваща мрежа на „Виваком България“ ЕАД за захранване на ПИ с идентификатор 07079.13.2372 по КК на гр. Бургас, отговарящ на УПИ IV-2372 в бивш масив 37 в землището на кв. Ветрен, гр. Бургас.

С Решение по т.9/Протокол № 5 от 19.12.2023г. на Общински съвет Бургас е одобрено задание за проектиране и е разрешено изработване на ПУП-ПП за утвърждаване на трасе на техническата инфраструктура – ново оптично отклонение от съществуваща мрежа на „Виваком България“ ЕАД за захранване на ПИ с идентификатор 07079.13.2372 по КК на гр. Бургас, отговарящ на УПИ IV-2372 в бивш масив 37 в землището на кв. Ветрен, гр. Бургас.


Настоящият ПУП-ПП има за цел да осигури проектна основа за изграждане на нова оптична мрежа до УПИ IV-2372 отреден „За център за съхранение на данни“ в бивш масив 37 в землището на кв. Ветрен, гр. Бургас, отговарящ на ПИ с идентификатор 07079.13.2372 по КККР на гр. Бургас.       


Съгласно проекта за ПУП-ПП се предвижда трасето на оптичното отклонение, извън урбанизираната територия на населеното място, да започне от съществуващ оптичен кабел на „Виваком България“ ЕАД, разположен в ПИ с идентификатор 07332.119.283 по КК на гр. Българово, Община Бургас, общинска публична собственост, земеделска територия, с начин на трайно ползване „пасище“, преминава чрез сондаж под ПИ с идентификатор 07079.13.2304 по КК на гр. Бургас (Път I-6 „София – Бургас“), държавна публична собственост, територия на транспорта, с НТП „За път от републиканската пътна мрежа“, преминава през ПИ с идентификатор 07079.13.45 по КК на гр. Бургас, общинска частна собственост, земеделска територия, с начин на трайно ползване „за селскостопански, горски, ведомствен път“, и ПИ с идентификатор 07079.13.2373 по КК на гр. Бургас, общинска публична собственост, земеделска територия, с начин на трайно ползване „за второстепенна улица, и достига до ПИ с идентификатор 07079.13.2372 по КК на гр. Бургас, отговарящ на УПИ IV-2372 в бивш масив 37 в землището на кв. Ветрен, гр. Бургас.


С ПУП-ПП е предвиден сервитут от 0.20 м. двустранно от съоръжението съгласно изискванията на Наредба № 6 от 13.06.2019г. за сервитутите, които възникват в полза на операторите на електронни съобщителни мрежи по закона за електронните съобщителни мрежи и физическа инфраструктура.  


ПУП-ПП е изработен върху актуална извадка от действащата кадастрална карта на гр.Бургас и гр.Българово, при съобразяване с влезлите в сила ПУП за прилежащата територия. Приложени са координатен регистър на чупките на съоръжението и регистър на засегнатите поземлени имоти от трасето и сервитута на съоръжението. 


За ПИ с идентификатори 07079.13.45 и 07079.13.2373 по КК на гр.Бургас, които са общинска собственост, вид територия „земеделска“, с НТП съответно „За селскостопански, горски, ведомствен път“ и „За второстепенна улица“, засегнати от трасето на съоръжението, с Решение по т.9/Протокол № 5 от 19.12.2023г. Общински съвет Бургас е дал предварително съгласие по реда на чл.29, ал.1 от ЗОЗЗ.

За ПИ с идентификатор 07332.119.283 по КК на гр. Българово, Община Бургас - общинска публична собственост, земеделска територия, с начин на трайно ползване „пасище“, засегнат от трасето на съоръжението, с Решение по т.9/Протокол № 5 от 19.12.2023г. Общински съвет Бургас е дал предварително съгласие по реда на чл.25 от ЗЗПЗЗ.
Приложени са: писмо изх.№ 53-00-1808/13.02.2024г. на Агенция „Пътна инфраструктура“ за разрешение за специално ползване на пътищата чрез изграждане на нови и ремонт на съществуващи подземни и надземни линейни или отделно стоящи съоръжения в обхвата на пътя и в обслужващата зона № РСПП-47/13.02.2024г.; становище рег.№ 769000-28659/20.11.2023г. на сектор „Пътна полиция“ към Обласна дирекция на МВР – Бургас; становище от 10.10.2023г. на „А1 България“ ЕАД; съгласувателно писмо TI50565/24.10.2023г. на „Цетин България“ ЕАД; Протокол № 46/07.09.2023г. за съгласуване на проект от „Електроразпределение Юг“ ЕАД; съгласно писмо изх.№ ТД-2696-1/20.10.2023г. на Водоснабдяване и канализация“ ЕАД гр.Бургас.   
За инвестиционното предложение е издадено Решение № БС-3-ЕО/15.01.2024г. на РИОСВ-Бургас, като е преценено да не се извършва екологична оценка. 
ПУП - ПП е обявен на заинтересуваните собственици по реда на чл.128, ал.1 от ЗУТ, чрез обнародване на съобщение в Държавен вестник бр.28/02.04.2024г. Видно от Акт за приключило обявяване от 07.05.2024г. в законоустановения срок не са постъпили възражения.

Проектът е разгледан на заседание на ОЕСУТ, проведено на 03.04.2024г. и с решение обективирано в Протокол № 7/03.04.2024г. по т.3 от дневния ред, е приет.

Предвид гореизложеното и на основание чл. 21, ал. 1, т. 11 от ЗМСМА и чл. 129, ал. 1 от ЗУТ и като взех предвид Решение № БС-3-ЕО/15.01.2024г. на РИОСВ – Бургас, и решение на ОЕСУТ, изразено с Протокол № 7/03.04.2024г. по т.3 от дневния ред и акт за приключило обявяване от 07.05.2024г., предлагам Общински съвет Бургас да вземе следното:

Р Е Ш Е Н И Е:

На основание чл. 21, ал. 1, т. 11 от ЗМСМА и чл.129, ал.1 от ЗУТ, Общински съвет Бургас одобрява Подробен устройствен план – Парцеларен план /ПУП – ПП/ за утвърждаване на трасе на техническата инфраструктура – ново оптично отклонение от съществуваща мрежа на „Виваком България“ ЕАД за захранване на ПИ с идентификатор 07079.13.2372 по КК на гр. Бургас.

Решението да се изпрати в 7-дневен срок за обнародване в „Държавен вестник“ по реда на чл. 129, ал. 1 от Закона за устройство на територията.


Решението подлежи на обжалване по реда на чл. 215, ал. 4 от ЗУТ чрез Общински съвет Бургас пред Административен съд - гр. Бургас в 30-дневен срок от обнародването му.
Приложения: заявление с вх.№ 70-00-1424/13.02.2024г.; Решение по т.9/Протокол № 5 от 19.12.2023г. на Общински съвет Бургас; ПУП-ПП с координатен регистър и баланс на територията; писмо изх.№ 53-00-1808/13.02.2024г. на Агенция „Пътна инфраструктура“; становище рег.№ 769000-28659/20.11.2023г. на сектор „Пътна полиция“ към Обласна дирекция на МВР – Бургас; становище от 10.10.2023г. на „А1 България“ ЕАД; съгласувателно писмо TI50565/24.10.2023г. на „Цетин България“ ЕАД; Протокол № 46/07.09.2023г. за съгласуване на проект от „Електроразпределение Юг“ ЕАД; съгласно писмо изх.№ ТД-2696-1/20.10.2023г. на Водоснабдяване и канализация“ ЕАД гр.Бургас; Решение № БС-3-ЕО/15.01.2024г. на РИОСВ-Бургас; Държавен вестник бр.28/02.04.2024г.; Акт за приключило обявяване от 07.05.2024г.; Протокол № 7/03.04.2024г. по т.3 от дневния ред на ОЕСУТ.     
ИНЖ. ЧАНКА КОРАЛСКА
Заместник-кмет „Строителство,

инвестиции и регионално развитие“

